**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 8.940 din 8 mai 2015**

**PROCES – VERBAL**

încheiat azi, **8 mai 2015**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform **Dispoziţiei** Primarului **Nr. 465 din 4 mai 2015,** cu următoarea

**ORDINE DE ZI:**

 **1. Proiect de hotărâre privind aprobarea contului de execuție al Spitalului Municipal Dej la data de 31 martie 2015.**

 **2. Proiect de hotărâre privind aprobarea contului de execuție al bugetului local al Municipiului Dej la data de 31 martie 2015.**

 **3. Proiect de hotărâre privind aprobarea prelungirii Contractelor de concesiune pentru terenurile cu destinația “Extindere la parterul blocului” care expiră în luna mai 2015.**

**4. Proiect de hotărâre privind aprobarea vânzării terenului de sub construcție, Strada Bucur, Nr. 1, înscris în C.F. Dej Nr. 53885, în suprafață de 139 m.p.**

**5. Proiect de hotărâre privind aprobarea tarifelor la Serviciul Public de Salubrizare a Municipiului Dej.**

 **6. Proiect de hotărâre privind aprobarea recuperării cheltuielilor de judecată, prin executare silită din Dosarul civil Nr. 11451/117/2013\*.**

**7. Proiect de hotărâre privind aprobarea solicitării adresată Ministerului Educației Naționale pentru emiterea avizului conform schimbării destinației pe o perioadă de 49 de ani a imobilului Școala Viile Dejului, situat în Municipiul Dej, Strada Șomcutului Nr. 143.**

**8. Proiect de hotărâre privind aprobarea modificării Hotărârii Consiliului Local Dej Nr. 43 din 6 iunie 2014, conform modelului recomandat pentru punerea la dispoziția proiectului „Îmbunătățirea sistemelor de alimentare cu apă și canalizare în zona Cluj – Sălaj, în cadrul alocării disponibile din Fondul de Coeziune – Axa 1 POS Mediu 2007-2013”, Componenta: Extindere și reabilitare rețele de apă și canalizare din Municipiul Dej a terenului pentru construcția/extinderea/reabilitarea noilor investiții aferente acestuia.**

**9. Proiect de hotărâre privind aprobarea lucrărilor de reparații la spațiul situat în Municipiul Dej Piața Lupeni Nr. 4.**

**10. Proiect de hotărâre privind aprobarea înscrierii în Cartea Funciară 53890 a terenurilor și a edificiilor preluate de la S.C. Termia S.A.**

1. **Soluționarea unor probleme ale administrației publice locale.**

 La şedinţă sunt **prezenţi 15 consilieri**, **domnul Primar Morar Costan,** doamna secretar Pop Cristina, şefi de servicii şi funcţionari publici din aparatul de specialitate al primarului, reprezentanți ai mass-media locale și județene.

Lipsesc motivat: **domnii consilier Trâmbițaș Marcel, Federiga Viorel, Mailat Ion Sorin și Lazăr Nicolae.**

Şedinţa publică este condusă de **domnul viceprimar Mureșan Aurelian Călin.**

 **Preşedintele de şedinţă** deschide ședința de consiliu local supunând spre aprobare **Procesul – verbal** din ședința ordinară din data de **16 aprilie 2015**, care este votat cu unanimitate de voturi, iar apoi prezintă proiectele ordinii de zi, o supune spre aprobare și este votată cu unanimitate de voturi.

 Se trece la **Punctul 1.** **Proiect de hotărâre privind aprobarea contului de execuție al Spitalului Municipal Dej la data de 31 martie 2015.**

 **Domnul Primar Morar Costan** își începe expunerea informând Consiliul Local că în data de 27 aprilie 2015, după 25 de ani de activitate și-a încetat activitatea **domnul secretar Covaciu Andron**, o persoană deosebită cu care s-a colaborat bine în cadrul Consiliului local, iar din data de 28 aprilie 2015, **atribuțiile de secretar interimar au fost preluate de către doamna juristă Pop Cristina,** care beneficiază de o vastă experiență în domeniul legislației juridice și va coordona activitatea în cadrul Consiliului Local Dej.

 Legat de proiectul privind aprobarea contului de execuție al Spitalului Municipal Dej, această raportare se va face trimestrial, la fel ca și raportarea contului de execuție al bugetului local. Având în vedere prevederile Ordonanței de Urgență a Guvernului Nr. 32 din data de 23 martie 2011, privind modificarea art. 191 din Legea Nr. 95 din 2006, privind reforma în domeniul sănătății, contul de execuție se prezintă în următoarea structură:

**La partea de venituri**

1. Prevederi bugetare anuale: **19.667.050 lei**
2. Prevederi bugetare trimestriale: **7.354.460 lei**
3. Încasări realizate: **5.287.369 lei**

**La partea de cheltuieli**

1. Credite bugetare aprobate anual:**19.667.050 lei**
2. Credite bugetare aprobate trimestrial**: 7.354.460 lei**
3. Plăți efectuate: **4.594.040 lei**

 Dacă sunt nelămuriri este prezentă **doamna director economic Dălălău Roxana** pentru a vă da informațiile solicitate.

Discuții: **domnul consilier Lazin Sebastian:** La capitolul transferuri voluntare apare un minus de 432.310 lei, aprobate trimestrial – un minus de 238.310, apoi apare la venituri curente – 432.310 lei, transferuri voluntare – 432.310 lei.

 **Doamna director economic Dălălău Roxana**: S-au transferat sumele de la secțiunea funcționare, la secțiunea dezvoltare; deci la capitolul 3.710 sunt veniturile generale, la capitolul 3710.03 – minus la funcționare, transferat la capitolul 3.710.04 – plus la dezvoltare.

 Se trece la **avizul comisiilor:** Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora,** aviz favorabil**;** Comisia pentru activități economico – financiare și agricultură, **domnul consilier Câmpan Vasile** – **aviz favorabil**; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** - **aviz favorabil**; Comisia pentru activități social – culturale, culte, învățământ, sănătate și familie – **domnul consilier Bob Axinte** – **aviz favorabil**;

Proiectul este votat cu **15 voturi ”pentru”**, în unanimitate.

**Punctul 2. Proiect de hotărâre privind aprobarea contului de execuție al bugetului local al Municipiului Dej la data de 31 martie 2015.**

**Domnul Primar Morar Costan:** în expunerea de motive subliniază structura contului de execuție al bugetului local, care se prezintă astfel:

**La partea de venituri**

1.Prevederi bugetare anuale: **108.429.000,00 lei**

2.Prevederi bugetare trimestriale: **25.789.040,00 lei**

3.Încasări realizate: **26.450.592,00 lei**

1. **Secțiunea de funcționare**

 1. Prevederi bugetare anuale: **53.077.000,00 lei**

 2. Prevederi bugetare trimestriale: **19.677.040,00 lei**

 3. Încasări realizate: **20.719.480,00 lei**

1. **Secțiunea de dezvoltare**

 1. Prevederi bugetare anuale: **55.352.000,00 lei**

 2. Prevederi bugetare trimestriale: **6.112.000,00 lei**

 3. Încasări realizate: **5.731.112,00 lei**

**La partea de cheltuieli**

1. Credite bugetare anuale: **109.504.400,00 lei**

2. Credite bugetare trimestriale**: 26.864.440,00 lei**

1. Plăți efectuate: **20.155.663,00 lei**

**A. Secțiunea de funcționare**

1. Credite bugetare anuale: **53.077.000,00 lei**

2. Credite bugetare trimestriale: **19.677.040,00 lei**

3. Plăți efectuate: **15.328.373,00 lei**

**B. Secțiunea de dezvoltare**

1. Credite bugetare anuale: **56.427.400,00 lei**

 2. Credite bugetare trimestriale: **7.187.400,00 lei**

 3. Plăți efectuate: **4.872.290,00 lei**

Diferența dintre încasările realizate și plățile efectuate este în **sumă de 6.294.929 lei** și reprezintă disponibilul bugetului la data de 31 martie 2015.

 Veniturile totale în **sumă de 26.450.592 lei** au fost realizate în **proporție de 102,56%** față de prevederile bugetare trimestriale.

 În conformitate cu clasificația bugetară, structura veniturilor totale se prezintă astfel:

1. Venituri proprii realizate – **15.774.452 lei**
2. Sume defalcate din T.V.A. – **10.149.000 lei**
3. Subvenții – **122.850 lei**
4. Sume din Fondul european – **404.290 lei**

**Veniturile proprii** au fost realizate în **procent de 100,86%** față de prevederile bugetare. Cheltuielile totale **în sumă de 20.155.663 lei** au fost realizate în **procent de 75,02%** față de prevederile bugetare.

Nefiind discuții se trece la **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

 Proiectul de hotărâre este aprobat cu **15 voturi ”pentru”.**

Se trece la **Punctul 3.** **Proiect de hotărâre privind aprobarea prelungirii Contractelor de concesiune pentru terenurile cu destinația “Extindere la parterul blocului” care expiră în luna mai 2015.**

**Domnul Primar Morar Costan:** Ca urmare a solicitărilor depuse de beneficiarii Contractelor de concesiune pentru terenurile pe care sunt edificate ”Extinderi la parterul blocurilor” propunem prelungirea Contractelor de concesiune, care expiră în 15 mai 2015. Este vorba despre **doamna Czirmay Julia**, pentru suprafața de teren de 9,30 m.p. situat în Municipiul Dej, Strada Vlad Țepeș Nr. 3, Bloc B 62, Apart. 64 și **domnul Petri Marcel**, teren în suprafață de 77 m.p. pe Strada Constantin Dobrogeanu Gherea Nr. 20, Bloc J, Apart. 22, contracte ce pot fi prelungite pentru o perioadă egală cu cel mult jumătate din durata sa inițială, pentru o perioadă de 5 ani. Redevența se va indexa anual cu rata inflației.

Nefiind discuții se trece la **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

 **Punctul 4.** **Proiect de hotărâre privind aprobarea vânzării terenului de sub construcție, Strada Bucur, Nr. 1, înscris în C.F. Dej Nr. 53885, în suprafață de 139 m.p.**

 **Domnul Primar Morar Costan:** este vorba despre **solicitarea S.C. RJM Consult S.R.L.,** cu sediul în Municipiul Dej, Strada Varga Catalina Nr. 19, privind cumpărarea terenului în suprafață de 139 m.p., situat în Municipiul Dej, Strada Bucur Nr. 1, pe care este edificată o locuință. Terenul este situat în intravilanul Municipiului Dej pe care este edificată o locuință S+P+M, iar în urma analizării documentației tehnice cadastrale și a raportului de evaluare, propunem vânzarea directă a terenului în suprafață de 139 m.p. la prețul de **1.390 euro** către **S.C. RJM Consult S.R.L.** Întrucât sunt niște obiecțiuni formulate de Comisia juridică, propun să le analizăm și să decidem împreună cum vom proceda mai departe.

 **Doamna consilier Muncelean Teodora**: **propune amânarea proiectului** de hotărâre întrucât conform extrasului de Carte funciară proprietar pe acest teren este Statul Român, iar terenul a fost dat în folosință actualului proprietar. Propunem înscrierea terenului în Patrimoniul Municipiului Dej, deși terenul face parte din domeniul privat, să revină domeniului public și apoi se va putea lua o decizie. Până atunci să fie întocmit un **Contract de închiriere** să **nu se înțeleagă faptul că terenul este acordat în mod gratuit.** Terenul să fie trecut în Patrimoniu și să se înscrie în Cartea Funciară dreptul de proprietate.

Se trece la **Punctul 5. Proiect de hotărâre privind aprobarea tarifelor la Serviciul Public de Salubrizare a Municipiului Dej.**

 **Domnul Primar Morar Costan:** Compania de Salubritate Bratner – Vereș S.A. Cluj a adus la cunoștință **modificarea tarifelor** pentru depozitarea deșeurilor la rampă, respectiv **96,64 lei/to + T.V.A., față de 23,87 lei/to + T.V.A.,** datorită nefinalizării proiectului Eco-Metropolitan – sistem de management integrat a deșeurilor în județul Cluj. De asemenea se solicită aprobarea tarifelor de salubrizare în baza indicilor de creștere a prețurilor conform Institutului Național de Statistică. **Influența la preț este de 22%.**

Nefiind discuții se trece la **avizul comisiilor:** Comisia juridică - **aviz favorabil; conform Tabelului anexat la prezentul proiect;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

**Punctul 6. Proiect de hotărâre privind aprobarea recuperării cheltuielilor de judecată, prin executare silită din Dosarul civil Nr. 11451/117/2013\*.**

**Președintele de ședință, domnul viceprimar Mureșan Aurelian:** întrucât acest proiect a fost realizat la inițiativa consilierilor locali se trece direct la **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

**Punctul 7.** **Proiect de hotărâre privind aprobarea solicitării adresată Ministerului Educației Naționale pentru emiterea avizului conform schimbării destinației pe o perioadă de 49 de ani a imobilului Școala Viile Dejului, situat în Municipiul Dej, Strada Șomcutului Nr. 143.**

**Domnul Primar Morar Costan:** vă propunem spre aprobare solicitarea adresată Ministerului Educației Naționale privind eliberarea **Avizului conform** pentru schimbarea destinației imobilului Școala Viile – Dejului, situată în Municipiul Dej, Strada Șomcutului Nr. 143. Imobilul face parte din Patrimoniul public al Municipiului Dej, are o suprafață construită de 1.410 m.p., cu 13 încăperi, iar suprafața totală a terenului este de 12.750,80 m.p. Perioada de schimbare a destinației este de 49 ani. S-a obținut acordul Consiliului de administrație al Școlii Gimnaziale Nr. 1 pentru schimbarea destinației imobilului. În urma analizei făcute acest obiectiv se pretează pentru transformarea într-un cămin de bătrâni.

Se trece la **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

Se trece la **Punctul 8. Proiect de hotărâre privind aprobarea modificării Hotărârii Consiliului Local Dej Nr. 43 din 6 iunie 2014, conform modelului recomandat pentru punerea la dispoziția proiectului „Îmbunătățirea sistemelor de alimentare cu apă și canalizare în zona Cluj – Sălaj, în cadrul alocării disponibile din Fondul de Coeziune – Axa 1 POS Mediu 2007-2013”, Componenta: Extindere și reabilitare rețele de apă și canalizare din Municipiul Dej a terenului pentru construcția/extinderea/reabilitarea noilor investiții aferente acestuia.**

**Domnul Primar Morar Costan:** Având la bază Instrucțiunea Ministerului Fondurilor Europene referitoare la utilizarea alocării disponibile din Fondul de coeziune Axa 1 POS Mediu 2007 – 2013, Adresa Companiei de Apă Someș S.A., Ordonanța de Urgență a Guvernului Nr. 9/2014 privind aprobarea unor măsuri de eficientizare a sistemului de gestionare a instrumentelor structurale se propune modificarea Hotărârii Consiliului Local al Municipiului Dej Nr. 43 din 6 iunie 2014, conform modelului recomandat pentru punerea la dispoziția proiectului **”Îmbunătățirea sistemelor de alimentare cu apă și canalizare în zona Cluj – Sălaj în cadrul alocării disponibile din Fondul de coeziune Axa 1 POS Mediu 2007 – 2013”, componenta ”Extindere și reabilitare rețele de apă și canalizare din Municipiul Dej”** a terenului pentru construcția/extinderea/reabilitarea noilor investiții aferente acestuia. Străzile rămân aceleași – pentru **alimentare cu apă:** Șomcutului, Liviu Rebreanu, Albinei, Dealul Viilor, Dealul Perlelor. Pentru **rețea de canalizare menajeră,** străzile: Șomcutului, Valea Jichișului, Liviu Rebreanu, B.N. Antal, Căprioarei, Pajiștei, Pomilor, Smârdan, Porumbeilor, Salbelor, Veveriței, Turturelelor, Fazanilor, Rândunicii, Mierlei, Graurilor, Vânătorilor, Ciocârliei, Nicolae Titulescu, Valea Codorului, Nichita Stănescu, Pinticului. Deci Hotărârea va avea o formă aparte fiind o cerință la nivelul Ministerului.

Nemaifiind discuții se trece la **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

**Punctul 9.** **Proiect de hotărâre privind aprobarea lucrărilor de reparații la spațiul situat în Municipiul Dej Piața Lupeni Nr. 4.**

**Domnul Primar Morar Costan:** se propune spre aprobare lucrările de reparații la spațiul situat în Municipiul Dej, Piața Lupeni Nr. 4, **spațiu închiriat prin licitație publică firmei S.C. Sanivet Sarm S.R.L.** care a efectuat următoarele:

 Lucrări construcții+ instalații sanitare în **valoare 21.586,42 lei inclusiv TVA**

Confecționat și montaj ușă exterioară – **1.489,44 lei cu TVA inclus**

Uși interioare în număr de 2 bucăți cu toc cu tot - **560lei cu TVA inclus**

Confecționat și montat ferestre exterioare (2 bucăți) – **1.500 lei cu TVA inclus**

Materiale necesare instalației electrice conform facturilor**- 2.891,04 cu TVA inclus**

Lucrări de instalații termice – **13.159,88 lei cu TVA inclus**

**TOTAL 41.186,78 lei cu TVA inclus.**

Firma dorește să se țină seama de aceste lucrări în contrapondere la plata chiriei lunare.

Discuții: **domnul consilier Lazin Sebastian**: propune un **amendament** ca la **predarea spațiului de către firma Sanivet acesta să fie în aceleași condiții ca după lucrările de reparații efectuate.**

**Doamna consilier Muncelean Teodora:** propune să se întocmească o **adresă** în care să se precizeze că la sfârșitul perioadei de închiriere, spațiul să fie predat în stare bună.

 Se cere **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **12 voturi ”pentru”, 3 ”abțineri”.**

Se trece la **Punctul 10.** **Proiect de hotărâre privind aprobarea înscrierii în Cartea Funciară 53890 a terenurilor și a edificiilor preluate de la S.C. Termia S.A.**

**Domnul Primar Morar Costan:** având în vedere Dosarul Nr. 1.106/219/2015 cu privire la înscrierea în C.F. a imobilului în suprafață de 1.530 m.p. situat în Strada Carpați Nr. 19, având categoria de folosință teren și edificii, imobil care face parte din domeniul privat al Municipiului Dej, administrat de Consiliul Local, propunem spre aprobare Consiliului Local în calitate de unic acționar al S.C. Aquasom și Termia, acordul cu privire la înscrierea în C.F. a terenurilor preluate. Bunurile sunt în proprietatea privată a Municipiului Dej, conform protocolului de predare – primire. Terenul în suprafață de 1.530 m.p. este vechiul proprietar Statul Român se solicită înscrierea dreptului de proprietate a Municipiului Dej în cota 1/1 parte teren. Deocamdată suntem proprietari comuni cu firmele Somagro și RoActiv, dar după ce vom reuși întăbularea terenului de 6.000 m.p. acolo se va construi un magazin.

**Doamna consilier Muncelean Teodora:** propune **corectarea Referatului de specialitate** cu modificarea **Consiliul Local în calitate de fost acționar unic**, întrucât cele două firme și-au încetat activitatea definitiv și acestea au fost radiate.

Se cere **avizul comisiilor:** Comisia juridică - **aviz favorabil;** Comisia pentru activități economico – financiare și agricultură– **aviz favorabil**; Comisia pentru activități de amenajarea teritoriului, urbanism, protecția mediului și turism –- **aviz favorabil**; Comisia pentru activități social – culturale, culte, învățământ, – **aviz favorabil**.

Proiectul de hotărâre este aprobat cu **15 voturi ”pentru”.**

**Președintele de ședință, domnul viceprimar Mureșan Aurelian:** anunță demisia din postul de consilier a domnului Trâmbițaș Marcel.

**Doamna secretar Pop Cristina:** dă citire **Demisiei** înaintate de **domnul consilier Trâmbițaș Marcel,** înregistrată în **data de 7 mai 2015**, motiv pentru care nu s-au putut face demersurile necesare pentru ocuparea postului de consilier vacant, cu următorul candidat de pe lista P.S.D., **domnul Zanc Voinel.**

Se trece la **Punctul 11.** **Soluționarea unor probleme ale administrației publice locale.**

 **Domnul consilier Rusu Vasile Călin:** dorește să știe cu ce dată intră în vigoare noile tarife la Serviciul Public de Salubrizare.

 **Domnul Primar Morar Costan:** din momentul aprobării de către Consiliul Local și Județean al noilor tarife la Serviciul de Salubritate.

 **Domnul consilier Lazin Sebastian:** prezintă o sesizare din partea locuitorilor din zona Strada Pepineriei și Fragilor prin care se solicită amenajarea Străzii Pepineriei în privința circulației mașinilor, inclusiv accesul mașinii de la Serviciul de Salubritate și problema lacului din zonă neamenajat care a devenit un adevărat focar de infecții.

 **Domnul Primar Morar Costan:** Problema lacului se va rezolva în instanță prin cererea unei comisii de evaluare, după carte vom putea prelua zona unde sunt aproape 15.000 m.p.; pe 10.000 m.p. vom construi un Hipermarket, iar restul va fi amenajat pentru nevoile locuitorilor municipiului.

 **Domnul consilier Hațegan Izidor:** zona lacului, care este de fapt un loc plin de nămol are nevoie de un gard împrejmuitor, întrucât este un adevărat pericol pentru copii mici.

 **Doamna consilier Kovrig Anamaria**: dorește să știe dacă doamna secretar a făcut demersul în instanță pentru lămurirea pașilor ce trebuie urmați în dosarul legat de fostul consilier local domnul Mureșan Traian.

 **Doamna secretar Pop Cristina:** Am făcut demersul prin care cer lămuriri și va fi depus în zilele următoare.

 **Domnul consilier Butuza Marius Cornel:** ridică două probleme – acordarea dreptului de constituire a aparatului de lucru al Consiliului local și nepunerea în aplicare a Hotărârii Consiliului local privind taxarea locurilor de parcare din oraș.

**Domnul Primar Morar Costan:** S-au amenajat locurile de parcare și urmează racordarea aparatelor de taxare la o sursă de electricitate.

 **Domnul consilier Cîmpan Vasile:** Pentru Toroc ar trebui instalate două benere pentru promovare turistică și indicatoare privind accesul la acest loc. Pe Dealul Florilor ridică problema comercializării produselor agricole care nu se fac în condiții optime și dorește să cunoască stadiul proiectului cu blocul V 0 3.

 **Domnul Primar Morar Costan:** Pentru blocul V 0 3 s-au încercat toate variantele. Construcția aparține Ministerului de Interne care a evaluat valoarea a 8 apartamente la suma de 1 milion 700 mii lei. O variantă ar fi să renunțe la investiție sau să-l preia și să-l finalizeze, dar aceștia nu dispun de fonduri. Vom face o evaluare și vom scoate la licitație blocul, dar trebuie finalizată problema cu Ministerul de Interne.

La Toroc au existat indicatoare dar vom instala și două benere pentru promovarea turistică a zonei. În curând vom și cele șase camere de cazare care s-au finalizat acolo.

Pentru zona Pieței de pe Dealul Florilor vom căuta soluții optime pentru comercializarea civilizată a produselor agricole.

 **Domnul consilier Varga Lorand Iuliu:** a propus ca în zona Străzii Mărășești – Hotel Someș să fie ori stradă cu sens unic sau interzicerea parcării mașinilor în zonă. Pe Strada Avram Iancu, în zona Restaurantului Milano sunt indicatoare cu restricționarea parcării în zonă. Atât timp cât Poliția Locală amendează persoanele care parchează în zonă, indicatoarele sunt respectate. Așa ar trebui să fie și în zona Străzii Mărășești.

În Parcul Mare ar trebui curățată zona, toaletați copacii, curățat locurile de joacă, să se ia măsurile necesare pentru a scăpa de ciori și de cuiburile acestora, golirea pubelelor de gunoi.

 **Domnul Primar Morar Costan:** Pe strada Mărășești se va monta un indicator cu Parcarea interzisă, iar pe Strada Avram Iancu se va monta un indicator cu Oprirea interzisă.

 Referitor la Parcul Mare, în fiecare an se toaletează pomii, se distrug cuiburile de ciori, se curăță zona, dar aceste revin după o anumită perioadă, se amenajează locurile de joacă.

 Pubele de gunoi sunt golite, dar ar trebui ca și simțul civic al locuitorilor să fie mai ridicat, în sensul păstrării curățeniei.

 Nemaifiind alte probleme, **președintele de ședință, domnul viceprimar Mureșan Aurelian Călin** declară închise lucrările ședinței ordinare a Consiliului Local.

 **Președinte de ședință, Secretar,**

 **Mureșan Aurelian Călin Jr. Pop Cristina**